A Tanács irányelve

(1977. június 28.)

a gépjárművek várakozást jelző lámpáira vonatkozó tagállami jogszabályok közelítéséről

(77/540/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel azon műszaki előírások, amelyeknek az egyes tagállamok jogszabályai alapján a gépjárműveknek meg kell felelniük, többek között a várakozást jelző lámpákra is vonatkoznak;

mivel ezen előírások tagállamonként különbözők; mivel ezért szükséges, hogy valamennyi tagállam jelenlegi szabályozása helyett vagy annak kiegészítéseképpen azonos előírások betartását írja elő különösen azért, hogy minden egyes járműtípusra be lehessen vezetni a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvben [3] meghatározott EGK-típus-jóváhagyási eljárását;

mivel a Tanács a 76/756/EGK irányelvben [4] meghatározta a gépjárművek és pótkocsijuk világító és fényjelző berendezéseinek felszerelésére vonatkozó közös előírásokat;

mivel a várakozást jelző lámpák alkatrész-típusjóváhagyásának egységes eljárása keretében minden tagállam megállapíthatja, hogy a konstrukciós és a vizsgálatra vonatkozó közös előírások betartásra kerültek, és a többi tagállamot értesíti erről a megállapításról az egyes várakozást jelző lámpákra kiállított alkatrész-típusjóváhagyások másolatának megküldésével; mivel minden EGK-alkatrész-típusjóváhagyási jellel ellátott berendezésnél – amelyet a jóváhagyott típussal megegyezően állítottak elő – felesleges e berendezések műszaki ellenőrzése a többi tagállamban;

mivel az egyes tagállamok gépjárművekre vonatkozó jogszabályainak közelítése arra is kiterjed, hogy a tagállamok kölcsönösen elismerik a közös előírások alapján bármelyikük által elvégzett ellenőrzéseket,

ELFOGADTA EZT AZ IRÁNYELVET:

1. cikk

(1) A tagállamok megadják az EGK-alkatrész-típusjóváhagyást minden olyan várakozást jelző lámpatípusra, amely megfelel az I., II., IV., V. és VI. melléklet konstrukciós és vizsgálati előírásainak.

(2) Az a tagállam, amely megadta az EGK-alkatrész-típusjóváhagyást, szükség esetén a többi tagállam illetékes hatóságaival együttműködve megteszi a szükséges intézkedéseket annak ellenőrzésére, hogy a gyártott modellek megfelelnek a jóváhagyott típusnak. Az ellenőrzés véletlenszerűen elvégzett vizsgálatokra korlátozódik.

2. cikk

A tagállamok valamennyi – az 1. cikk alapján jóváhagyott – várakozást jelző lámpatípusra az előállítónak vagy megbízottjának a IV. mellékletben szereplő minta szerinti EGK-alkatrész-típusjóváhagyási jelet adnak ki.

A tagállamok megtesznek minden megfelelő intézkedést annak érdekében, hogy megakadályozzák olyan típus-jóváhagyási jel alkalmazását, amelynek alapján az 1. cikk szerinti EGK-típusjóváhagyással ellátott várakozást jelző lámpatípust más berendezésekkel összetéveszthetnek.

3. cikk

(1) A tagállamok nem tilthatják meg a várakozást jelző lámpák forgalomba hozatalát szerkezeti kialakításuk vagy működési módjuk miatt, ha azok EGK-alkatrész-típusjóváhagyási jellel vannak ellátva.

(2) Egy tagállam mindazonáltal megtilthatja olyan várakozást jelző lámpák forgalomba hozatalát, amelyek ugyan rendelkeznek EGK-alkatrész-típusjóváhagyási jellel, de rendszeresen nem felelnek meg annak a típusnak, amelyre a típusjóváhagyást megadták. Ez a tagállam haladéktalanul értesíti a többi tagállamot és a Bizottságot a megtett intézkedésekről, és ennek során a döntését megindokolja.

4. cikk

A tagállamok illetékes hatóságai egy hónapon belül eljuttatják a többi tagállam illetékes hatóságaihoz a III. melléklet mintája szerinti alkatrésztípus-jóváhagyás másolatát minden egyes olyan várakozást jelző lámpatípusra vonatkozóan, amelyre a jóváhagyást megadták, vagy annak megadását elutasították.

5. cikk

(1) Ha az a tagállam, amely az EGK-alkatrész-típusjóváhagyást megadta, megállapítja, hogy több azonos EGK-alkatrész-típusjóváhagyási jellel ellátott várakozást jelző lámpa nem felel meg annak a típusnak, amelyre a típusjóváhagyást megadták, megteszi a szükséges intézkedéseket ahhoz, hogy a gyártott modellek megfeleljenek a jóváhagyott típusnak. E tagállam illetékes hatóságai értesítik a többi tagállam illetékes hatóságait a megtett intézkedésekről, amelyek – amennyiben a megfelelőség rendszeresen nem teljesül – akár vissza is vonhatják az EGK-alkatrész-típusjóváhagyást. E hatóságok megteszik ugyanezen intézkedéseket, ha egy másik tagállam illetékes hatóságaitól az ilyen megfelelőség hiányáról értesülnek.

(2) A tagállamok illetékes hatóságai egy hónapon belül kölcsönösen értesítik egymást a kiadott EGK-alkatrész-típusjóváhagyás visszavonásáról, és megadják a visszavonás okait.

6. cikk

Részletes indoklást kell csatolni az ezen irányelv végrehajtására kibocsátott előírások alapján meghozott minden olyan határozathoz, amellyel megtagadják vagy visszavonják valamely várakozást jelző lámpa alkatrész-típusjóváhagyását, vagy megtiltják annak forgalomba hozatalát vagy használatát. Ezekről a határozatokról az érintett felet értesíteni kell a tagállamokban hatályban lévő jogszabályok szerint biztosított jogorvoslat lehetősége és a jogorvoslati határidők közlése mellett.

7. cikk

A tagállamok a várakozást jelző lámpák miatt nem tagadhatják meg valamely járműre az EGK-típusjóváhagyás vagy a nemzeti típusjóváhagyás megadását, amennyiben ezek a lámpák rendelkeznek EGK-alkatrész-típusjóváhagyási jellel és a 76/756/EGK irányelvben meghatározott előírásoknak megfelelően kerültek beépítésre.

8. cikk

A tagállamok a várakozást jelző lámpák miatt nem tagadhatják meg vagy nem tilthatják meg valamely jármű eladását, bejegyzését, forgalomba helyezését vagy használatát, ha ezek a lámpák rendelkeznek EGK-alkatrész-típusjóváhagyási jellel és a 76/756/EGK irányelvben meghatározott előírásoknak megfelelően kerültek beépítésre.

9. cikk

Ezen irányelv alkalmazásában: "jármű" a közúti forgalomban történő részvételre tervezett gépjárművek felépítménnyel vagy anélkül, legalább négy kerékkel és 25 km/h-nál nagyobb maximális tervezési sebességgel, a sínhez kötött járművek, mezőgazdasági vagy erdészeti traktorok és munkagépek, valamint egyéb munkagépek kivételével.

10. cikk

A 70/156/EGK irányelv 13. cikkében meghatározott eljárásnak megfelelően kell elfogadni azon változtatásokat, amelyek a mellékletek előírásainak a műszaki fejlődéshez történő hozzáigazításához szükségesek.

11. cikk

(1) A tagállamok hatályba léptetik azokat a rendelkezéseket, amelyek szükségesek ahhoz, hogy ezen irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

12. cikk

Ennek az irányelvnek a tagállamok a címzettjei.

Kelt Luxembourgban, 1977. június 28-án.

a Tanács részéről

az elnök

W. Rodgers

[1] HL C 118., 1977.5.16., 29. o.

[2] HL C 114., 1977.5.11., 4. o.

[3] HL L 42., 1970.2.23., 1. o.

[4] HL L 262., 1976.9.27., 1. o.

--------------------------------------------------

A MELLÉKLETEK JEGYZÉKE

I. MELLÉKLET: | Fogalommeghatározások, általános előírások, a kibocsátott fény erőssége, vizsgálati eljárás, a kibocsátott fény színe, gyártásmegfelelőség, megjegyzés a fény színéhez |

II. MELLÉKLET: | A térbeli fényeloszláshoz szükséges legkisebb szögek |

III. MELLÉKLET: | EGK-alkatrész-típusjóváhagyás |

IV. MELLÉKLET: | EGK-alkatrész-típusjóváhagyás és a jel elhelyezésének feltételei |

V. MELLÉKLET: | Fotometrikus mérések |

VI. MELLÉKLET: | A kibocsátott fény színe, trikromatikus színkoordináták |

--------------------------------------------------

I. MELLÉKLET

FOGALOMMEGHATÁROZÁSOK, ÁLTALÁNOS ELŐÍRÁSOK, A KIBOCSÁTOTT FÉNY ERŐSSÉGE, VIZSGÁLATI ELJÁRÁS, A KIBOCSÁTOTT FÉNY SZÍNE, GYÁRTÁSMEGFELELŐSÉG, MEGJEGYZÉS A FÉNY SZÍNÉHEZ

1. FOGALOMMEGHATÁROZÁSOK

1.1. A várakozást jelző lámpa olyan lámpa, amely arra szolgál, hogy jelezze az álló jármű jelenlétét lakott területen belül.

1.2. A referenciatengely a fényjelzést jellemző tengely, amelyet a lámpa gyártója határoz meg a fotometriai mérések és a lámpa járműre történő felszerelése során alkalmazott vonatkoztatási irányaként (H = 0°,V = 0°).

1.3. A referenciaközéppont a referenciatengely a lámpa fénykibocsátó felületének külső oldalával való metszéspontja, amelyet a lámpa gyártója ad meg.

1.4. A várakozást jelző lámpa típusa azokat a várakozást jelző lámpákat foglalja magában, amelyek nem különböznek egymástól lényegesen az alábbiak tekintetében:

1.4.1. kereskedelmi név vagy védjegy;

1.4.2. az optikai rendszer jellemzői;

1.4.3. az izzólámpa típusa.

2. ÁLTALÁNOS ELŐÍRÁSOK

2.1. A IV. melléklet 1.2.3. pontja szerinti összes mintának eleget kell tennie a 3. és 5. pont előírásainak.

2.2. A várakozást jelző lámpákat úgy kell kialakítani, hogy a szokásos használati feltételek mellett és az adott esetben fellépő rezgések ellenére megőrizzék az irányelvben előírt jellemzőket, és megfelelő működésük biztosítva legyen.

3. A KIBOCSÁTOTT FÉNY ERŐSSÉGE

3.1. A kibocsátott fény erősségének a II. melléklet 1.2.3. pontja szerinti két minta mindegyikénél a referenciatengelyben el kell érnie legalább az itt megadott legkisebb értékeket, és nem lépheti túl az itt megadott legnagyobb értékeket:

| | Legkisebb érték (cd) | Legnagyobb érték (cd) |

3.1.1. | Menetirányba néző várakozást jelző lámpa | 2 | 60 |

3.1.2. | Menetiránynak háttal beépített várakozást jelző lámpa | 2 | 30 |

3.2. A két minta mindegyike által a referenciatengelyen kívül és a II. mellékletben megadott szögtartományon belül kibocsátott fény erőssége:

3.2.1. minden olyan irányban, amely megfelel az V. melléklet fényerősség-eloszlási táblázata pontjainak, nem lehet kevesebb az e táblázatban az adott irányra meghatározott értéknél, amely a 3.1. pont szerinti legkisebb érték százalékában van kifejezve;

3.2.2. nem szabad túllépnie a 3.1. pontban megadott legnagyobb értéket annak a tartománynak egyetlen irányában sem, amelyben a kérdéses lámpa megfigyelhető;

3.2.3. egybeépített fék- és várakozást jelző lámpáknál viszont megengedett a várakozást jelző lámpa számára 60 cd fényerő (lásd 3.1.2. pont) a vízszintes sík alatt fekvő és ezzel 5°-os szöget bezáró síkban;

3.2.4. továbbá

3.2.4.1. a II. mellékletben meghatározott összes tartományban a fényerőnek legalább 0,05 cd-nak kell lennie;

3.2.4.2. be kell tartani az V. melléklet 2.2. pontjának a helyi fényerőváltozásokra vonatkozó előírásait.

3.3. A fényerőméréseknél az izzólámpáknak tartósan kell világítaniuk, és sárga vagy vörös fényű berendezéseknél a mérést színes fénynél kell elvégezni.

3.4. Az alkalmazandó mérési eljárásról részletes adatokat tartalmaz a 3.2.1. pontban említett V. melléklet.

4. VIZSGÁLATI ELJÁRÁS

Minden mérést színtelen, szabványos, várakozást jelző lámpában történő alkalmazásra ajánlott izzólámpákkal kell végezni, amelyek arra a szabványos fényteljesítményre vannak beállítva, amely ezekre az izzólámpa-típusokra elő van írva.

5. A KIBOCSÁTOTT FÉNY SZÍNE

A kibocsátott fény színének – amelyet a Nemzetközi Világítástechnikai Bizottság (CIE) "A" szabványos színmérő fényforrásának megfelelő 2854 K színhőmérsékletű fényforrással mérnek – a kérdéses színre a VI. mellékletben előírt koordináták határain belül kell lennie.

6. GYÁRTÁSMEGFELELŐSÉG

Minden EGK-alkatrész-típusjóváhagyási jellel ellátott várakozást jelző lámpának meg kell felelnie a jóváhagyott típusnak és a 3. és 5. pontokban megadott fotometrikus feltételeknek. Egy gyártási sorozatból tetszőlegesen kiválasztott várakozást jelző lámpa fényerejének (a 4. pontban megadott szabványos izzólámpával mérve) azonban a 3.1. és 3.2. pontban előírt legkisebb értékeknek csak 80 %-át kell elérnie minden megadott irányban.

7. MEGJEGYZÉS A FÉNY SZÍNÉHEZ

Az EGK-alkatrész-típusjóváhagyás megadásra kerül, ha a várakozást jelző lámpa által kibocsátott fény színe megfelel a 76/756/EGK irányelv I. melléklete 3.13. pontja rendelkezéseinek.

--------------------------------------------------

II. MELLÉKLET

A TÉRBELI FÉNYELOSZLÁSHOZ SZÜKSÉGES LEGKISEBB SZÖGEK [1]

A térbeli fényeloszlás legkisebb függőleges szögeinek a nagysága minden esetben 15° a vízszintes felett és 15° a vízszintes alatt.

+++++ TIFF +++++

[1] A vázlatokon megadott szögek a jármű jobb oldalára szerelt berendezésekre vonatkoznak. A nyilak a jármű eleje felé mutatnak.

--------------------------------------------------

III. MELLÉKLET

EGK-ALKATRÉSZTÍPUSJÓVÁHAGYÁS-MINTA

(Legnagyobb méret: A4 (210mm x 297mm))

+++++ TIFF +++++

--------------------------------------------------

IV. MELLÉKLET

EGK-ALKATRÉSZ-TÍPUSJÓVÁHAGYÁS ÉS A JELÖLÉS ELHELYEZÉSÉNEK A FELTÉTELEI

1. EGK-ALKATRÉSZ-TÍPUSJÓVÁHAGYÁS IRÁNTI KÉRELEM

1.1. Az EGK-alkatrész-típusjóváhagyási kérelmet a márkanév vagy a védjegy tulajdonosa vagy meghatalmazott képviselője nyújtja be.

1.2. A kérelemhez minden egyes várakozást jelző lámpatípusra vonatkozóan az alábbiakat kell csatolni:

1.2.1. rövid műszaki leírás, amely mindenekelőtt az előirányzott izzólámpa/izzólámpák típusát/típusait határozza meg; amelyeknek meg kell felelni a Nemzetközi Világítástechnikai Bizottság (CIE) előírásainak;

1.2.2. rajzok három példányban, amelyek elegendő részletet tartalmaznak ahhoz, hogy lehetővé tegyék a várakozást jelző lámpa típusának a megállapítását, és amelyekben ábrázolták a járműre szerelés geometriai feltételeit, azt a megfigyelési irányt, amely a vizsgálatoknál referenciatengelyül (vízszintes szög H = 0°, függőleges szög V = 0°) szolgál, valamint azt a pontot, amely e vizsgálatoknál referenciapontként szolgál;

1.2.3. két mintapéldányt; ha a várakozást jelző lámpákat csak a jármű egyik oldalára lehet felszerelni, a két benyújtott minta azonos lehet, és azokat csak a jármű jobb vagy csak a bal oldalára lehet elhelyezni.

2. JELÖLÉSEK

2.1. Az EGK-alkatrész-típusjóváhagyás kiadására benyújtott várakozást jelző lámpatípusmintákon a következőket kell feltüntetni:

2.1.1. a kérelmező márkaneve vagy védjegye; ennek jól olvashatónak és eltüntethetetlennek kell lennie;

2.1.2. a meghatározott izzólámpatípus(ok) jól olvasható és eltüntethetetlen megadását;

2.1.3 az EGK-alkatrész-típusjóváhagyási jel és a 4. pont szerinti kiegészítő jelek számára elegendő nagyságú helyet kell fenntartani; ezt a helyet az 1.2.2. szerinti rajzokon kell megadni.

3. EGK-ALKATRÉSZ-TÍPUSJÓVÁHAGYÁS

3.1. Ha az 1. pont szerint benyújtott két minta megfelel az I., II., IV., V. és VI. mellékletnek, akkor az EGK-alkatrész-típusjóváhagyást megadják, és ahhoz alkatrész-típusjóváhagyási számot adnak.

3.2. Ez a szám nem adható ki más várakozást jelző lámpatípusra.

3.3. Ha az EGK-alkatrész-típusjóváhagyást olyan világító és fényjelző berendezés típusára kérik, amely várakozást jelző lámpát és más világítótesteket is tartalmaz, akkor egyedi EGK-alkatrész-típusjóváhagyási jelet lehet kiadni azzal a feltétellel, hogy a várakozást jelző lámpa megfelel ezen irányelv előírásainak, és az összes többi világítótest, amely a kérdéses világító és fényjelző berendezés alkotórészét képezi, és amelyre az EGK-alkatrész-típusjóváhagyást kérik megfelel az arra érvényes egyedi irányelveknek.

4. JELÖLÉS

4.1. Minden olyan várakozást jelző lámpát, amely megfelel az ezen irányelv szerint jóváhagyott típusnak, EGK-alkatrész-típusjóváhagyási jellel kell ellátni.

4.2. Ez a jóváhagyó jel egy olyan négyszög, amelyben egy "e" betű szerepel, amelyet azon tagállam kódszáma vagy betűkódja követ, amelyik a típusjóváhagyást megadta:

1 Németország

2 Franciaország

3 Olaszország

4 Hollandia

6 Belgium

11 Egyesült Királyság

13 Luxemburg

18 Dánia

IRL Írország

Tartalmazza továbbá az EGK-alkatrész-típusjóváhagyási számot, amely az ilyen lámpatípusra kiállított EGK-alkatrész-típusjóváhagyás számának felel meg.

4.3. Az EGK-alkatrész-típusjóváhagyási jelet a "P" jelzés egészíti ki.

4.4. Az EGK-alkatrész-típusjóváhagyási számot tetszőleges helyzetben az "e" betű körüli négyszög közvetlen közelében kell elhelyezni.

4.5. Az EGK-alkatrész-típusjóváhagyási jelet és a kiegészítő szimbólumokat az átvilágított felületen vagy azok egyikén úgy kell elhelyezni, hogy azok eltüntethetetlenek és jól olvashatók legyenek akkor is, ha a várakozást jelző lámpák a járműre vannak szerelve.

4.6. A kiegészítő jelzéssel ellátott EGK-alkatrész-típusjóváhagyási jel mintáját a függelék tartalmazza.

4.7. Ha a 3.3. pont szerinti egyedi EGK-alkatrész-típusjóváhagyási számot adnak ki egy várakozást jelző lámpát és más világítótesteket tartalmazó világító és fényjelző berendezéstípusra, akkor elhelyezhető csupán egy EGK-alkatrész-típusjóváhagyási jel, amely a következőkből áll:

- egy négyszög, benne egy "e" betűvel, amit azon tagállam kódszáma vagy betűkódja követ, amelyik az EGK-alkatrész-típusjóváhagyást megadta,

- EGK-alkatrész-típusjóváhagyási szám,

- azok a kiegészítő jelzések, amelyeket azok a különböző irányelvek határoznak meg, amelyek szerint az EGK-alkatrész-típusjóváhagyást megadták.

4.8. A jel egyes alkotóelemeinek méretei nem lehetnek kisebbek, mint amekkorát legnagyobb minimális méretként az egyedi megjelölésre előírtak azokban az irányelvekben, amelyek alapján az EGK-alkatrész-típusjóváhagyást megadták.

--------------------------------------------------

Függelék

Az EGK-alkatrész-típusjóváhagyási jel mintája

+++++ TIFF +++++

Az ezzel az EGK-alkatrész-típusjóváhagyási jellel ellátott berendezés olyan várakozást jelző lámpa, amelyre az Egyesült Királyságban (e 11) 1471 szám alatt adtak EGK-típusjóváhagyást.

--------------------------------------------------

V. MELLÉKLET

FOTOMETRIKUS MÉRÉSEK

1. MÉRÉSI ELJÁRÁS

1.1. A fotometrikus méréseknél a visszavert szórt fény megfelelő lefedésekkel elkerülhető.

1.2. Ha a fotometrikus mérés eredményei kétségesek, akkor a méréseket úgy kell lefolytatni, hogy az alábbi feltételeknek megfeleljenek:

1.2.1. a mérési távolságot úgy kell megválasztani, hogy az inverz négyzetes távolságtörvény érvényesüljön;

1.2.2. a mérőberendezésnek olyan kialakításúnak kell lennie, hogy a vevőkészülék nyílásszöge a lámpa referenciapontjából nézve 10’ és 1° között legyen;

1.2.3. az egy meghatározott megfigyelési irányra előírt fényerő-minimumérték akkor megfelelő, ha azt egy olyan irányban érik el, amely 15 szögpercnél többel nem tér el a megfigyelési iránytól.

2. SZABVÁNYOS TÉRBELI FÉNYELOSZLÁSI TÁBLÁZAT

+++++ TIFF +++++

2.1. A H = 0° és a V = 0° irány megfelel a referenciatengelynek (ennek vízszintesnek kell lennie amikor a lámpát felszerelik a járműre, a jármű hosszanti középsíkjával párhuzamosan a kívánt láthatóság irányában), és átmegy a referenciaponton. A táblázatban közölt értékek megadják a különböző mérési irányokra vonatkozó legkisebb értékeket a tengelyben minden lámpára, a (H = 0° és V = 0°) megkívánt minimumérték százalékában.

2.2. Ha szabad szemmel történő vizsgálatnál úgy tűnik, hogy egy világítótest erős helyi fényerő-ingadozásokkal bír, akkor meg kell állapítani, hogy a 2.1. pont szerinti mérési irányok két méréspontja között:

2.2.1. egyetlen fényerő sem lehet a két mérésirányban a legkisebb fényerő 50 %-a alatt, ha a minimumértékekről van szó;

2.2.2. egyetlen fényerő sem lehet a két mérési irányban a kisebbik maximumérték felett, amelyhez hozzá kell adni a két irány közötti különbség egyenes arányossággal kifejezett hányadát, ha maximumértékekről van szó.

--------------------------------------------------

VI. MELLÉKLET

A KIBOCSÁTOTT FÉNY SZÍNE

TRIKROMATIKUS KOORDINÁTÁK

VÖRÖS: | határ a sárga felé: | y ≤ 0,335 |

határ a bíbor felé: | z ≤ 0,008 |

FEHÉR: | határ a kék felé: | x ≥ 0,310 |

határ a sárga felé: | x ≤ 0,500 |

határ a zöld felé: | y ≤ 0,150 + 0,640 x |

határ a zöld felé: | y ≤ 0,440 |

határ a bíbor felé: | y ≥ 0,050 + 0,750 x |

határ a vörös felé: | y ≥ 0,382 |

SÁRGA: | határ a sárga felé: | y ≤ 0,429 |

határ a vörös felé: | y ≥ 0,398 |

határ a fehér felé: | z ≤ 0,007 |

E kolorimetriai jellemzők megállapításához 2854 K színhőmérsékletű fényforrást kell alkalmazni a Nemzetközi Világítástechnikai Bizottság (CIE) "A" szabványos színmérő fényforrásának megfelelően.

--------------------------------------------------